Intalnire PG-coordonator ICHIP

**5 martie 2019**

**COMUNICAT**

**Biroul de informare şi relaţii publice din cadrul Parchetului de pe lângă Înalta Curte de Casaţie şi Justiţie este abilitat să aducă la cunoștința opiniei publice următoarele:**

În cursul zilei de 4 martie 2019, domnul procuror general Augustin Lazăr a avut o întâlnire de lucru, la sediul Parchetului de pe lângă Înalta Curte de Casație și Justiție, cu doamna procuror federal Emily Allen din cadrul Biroului pentru Dezvoltare, Asistență și Pregătire Profesională pentru Procurori (O.P.D.A.T.) al Departamentului de Justiție al Statelor Unite ale Americii, coordonator al Programului în Domeniul Drepturilor de Proprietate Intelectuală și Criminalitate Informatică (ICHIP) pentru Europa Centrală, de Sud-Est și Asia Centrală.

Întâlnirea a avut ca temă centrală asigurarea continuării cooperării între P.Î.C.C.J. și I.C.H.I.P. cu privire la asistența pe care  programul o poate asigura în domeniile proprietății intelectuale și criminalității informatice

Au fost de asemenea dezbătute activitățile desfășurate în domeniile amintite, precum și modalități viitoare de întărire a colaborării și cooperării.